RELACIÓN DEFINITIVA DE PERSOAS ADMITIDAS E EXCLUÍDAS, DESIGNACIÓN DO TRIBUNAL E DATAS DA SÚA CONSTITUCIÓN E DE REALIZACIÓN DO PRIMEIRO EXERCICIO DO PROCESO SELECTIVO DE 6 PRAZAS DE VIXILANTE DE RESIDUOS, PROMOCIÓN INTERNA (CPI2023M)
ADMINISTRACIÓN LOCAL — Provincial — Deputación Provincial (Persoal, oposicións, 26/10/2023)

Expediente: 2023041527 Asunto: Relación definitiva de persoas aspirantes admitidas e excluídas, designación do tribunal e datas da súa constitución e de realización do primeiro exercicio do proceso selectivo convocado para cubrir seis prazas de vixilante de residuos, encadradas na escala de Administración especial, subescala servizos especiais, clase persoal de oficios, pola quenda de promoción interna (CPI2023M) Trámite: Relación definitiva de persoas aspirantes admitidas e excluídas do proceso selectivo O deputado, en virtude das competencias delegadas da Presidencia en materia de persoal, dita a seguinte RESOLUCIÓN: No Boletín Oficial da Provincia nº 148, de data 2 de agosto de 2023, publicouse a Resolución Presidencial pola que se fixo pública a relación provisional de persoas aspirantes admitidas e excluídas no proceso de selección de seis prazas de vixilante de residuos, encadradas na escala de Administración especial, subescala servizos especiais, clase persoal de oficios, pola quenda de promoción interna De acordo co disposto na base décimo primeira da convocatoria e no artigo 20 do Real decreto 364/95, de 20 de marzo, 1º.— Aprobar a relación definitiva de persoas aspirantes admitidas e excluídas 2º.— Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Presidente/a (Titular): Eugenio José Marcote Carballo, enxeñeiro xefe do servizo de cooperación, Deputación Provincial de Pontevedra. Presidente/a (Suplente): Robin John Kleinschmidt Frei, xefatura do servizo de arquitectura, Deputación Provincial de Pontevedra. Secretario/a (Titular): Justo Luis Camaros Barrientos, xefatura do servizo de asistencia intermunicipal, Deputación Provincial de Pontevedra. Secretario/a (Suplente): Eric Javier Menchen Brady, técnica de administración electrónica e innovación adscrita ao servizo de recursos humanos e formación, Deputación Provincial de Pontevedra. Vogal (Titular): Diego Mariano Tarsa Chiapella, técnica superior en medio ambiente, adscrita ao servizo de asistencia intermunicipal, Deputación Provincial de Pontevedra. Vogal (Suplente): David Isaac Apilanez Wills, xefatura do servizo de medio ambiente, Deputación Provincial de Pontevedra. Vogal (Titular): Neusa Fabeiro Falce, técnica de mantemento do Museo Provincial, Deputación Provincial de Pontevedra. Vogal (Suplente): Jaime David Ruibal de Sola, xefe de negociado de proxectos do servizo de infraestruturas vías provinciais, Deputación Provincial de Pontevedra Vogal (Titular): Youri Saracibar De Maio, administrativo adscrito ao servizo de asistencia intermunicipal, Deputación Provincial de Pontevedra Vogal (Suplente): Adelmo Pinalla Garcia Badell, técnica de xestión do servizo de asistencia intermunicipal, Deputación Provincial de Pontevedra 3º.— Constitución: A constitución do tribunal terá lugar o día 7 de novembro de 2023, ás 9:00 horas no Pazo Provincial, Avda. Montero Ríos s/n – Pontevedra. O primeiro exercicio terá lugar o día 14 de novembro de 2023, ás 9:00 horas no salón de actos do Edificio Administrativo da Deputación, Avda. Montero Ríos s/n – Pontevedra. De acordo co disposto nas bases da convocatoria, as persoas integrantes dos tribunais deberán absterse de intervir, comunicándollo á presidencia, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público, ou cando realizase tarefas de preparación de aspirantes durante os cinco anos anteriores á publicación desta convocatoria. As persoas aspirantes tamén poderán recusar aos compoñentes do tribunal cando concorra neles algunha das circunstancias previstas para a abstención e de conformidade co establecido no artigo24 da citada Lei. As persoas aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base novena da convocatoria, os dereitos de exame reintegraránselles ás persoas interesadas que sexan excluídas definitivamente da lista de persoas admitidas. Será necesario presentar o formulario “Devolución de ingresos indebidos”, dispoñible no seguinte enlace: https://sede.depo. gal/web/public/catalog-detail/tramites-administrativos-genericos, preferentemente por medios electrónicos, e achegar un certificado de conta bancaria ou documento que acredite a titularidade de conta na que se vai realizar a devolución”.” Asinado dixitalmente á marxe. Contra esta Resolución que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 123 e 124 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, do 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente.